C 361/10
EL
Επίσημη Εφημερίδα της Ευρωπαϊκής Ένωσης
20.9.2022
Πέμπτη 24 Μαρτίου 2022
32. καλεί την Επιτροπή να διασφαλίσει ότι η γεωργική γη θα χρησιμοποιείται κατά πρώτο λόγο μόνο για την παραγωγή τροφίμων και ζωοτροφών προκειμένου να εξασφαλιστεί η επισιτιστική ασφάλεια όχι μόνο των πολιτών της ΕΕ, αλλά επίσης εκατομμυρίων προσφύγων στην ΕΕ· 33.
τονίζει ότι ένας ισχυρός και βιώσιμος γεωργικός τομέας στην ΕΕ καθώς και μια ακμαία και βιώσιμη αγροτική ανάπτυξη, που υποστηρίζεται από μια ισχυρή ΚΓΠ, είναι βασικές συνιστώσες για την αντιμετώπιση της πρόκλησης που αποτελεί η επισιτιστική ασφάλεια· υπογραμμίζει ότι η γεωργία έχει σημαντική αξία για την ΕΕ και την πολιτική και οικονομική της ανάπτυξη και τεράστιο αντίκτυπο στην κοινωνία μέσω της παραγωγής τροφίμων, της απασχόλησης στην ύπαιθρο, της οικονομικής βιωσιμότητας και της ποιότητας ζωής στις αγροτικές περιοχές και ευρύτερα στην αγροτική ανάπτυξη· 34.
ζητεί την άμεση εφαρμογή των μέτρων κατά της διατάραξης της αγοράς που προβλέπονται στο άρθρο 219 του κανονισμού για την κοινή οργάνωση των αγορών (7) προκειμένου να υποστηριχθούν οι τομείς που πλήττονται περισσότερο και, παράλληλα, να κινητοποιηθεί για τον σκοπό αυτό το αποθεματικό κρίσεων· καλεί, επιπλέον, την Επιτροπή να είναι έτοιμη να λάβει τα αναγκαία περαιτέρω έκτακτα μέτρα για την αγορά στο πλαίσιο του κανονισμού, όπως η ενεργοποίηση του άρθρου 222· 35. παροτρύνει την Επιτροπή να παράσχει πλήρη σαφήνεια στα κράτη μέλη όσον αφορά τη ρήτρα περί «ανωτέρας βίας» στην ΚΓΠ, καθώς και σε περαιτέρω νομοθεσία· 36.
θεωρεί ότι, ενώ η αύξηση της επισιτιστικής ασφάλειας αποτελεί πλέον μια ακόμα πιο επείγουσα προτεραιότητα, τα εθνικά στρατηγικά σχέδια θα πρέπει να αξιολογηθούν προκειμένου να γίνουν οι αναγκαίες προσαρμογές στις νέες συνθήκες, συμπεριλαμβανομένης της χρήσης των σχετικών δυνατοτήτων ευελιξίας για την αύξηση της έκτασης των καλλιεργούμενων εκτάσεων· 37. καλεί την Επιτροπή να λάβει όλα τα αναγκαία μέτρα, ιδίως όσον αφορά τις κρατικές ενισχύσεις, ώστε να καταστεί δυνατή η απαραίτητη στήριξη των τομέων που έχουν πληγεί περισσότερο από την κρίση· 38. καλεί την Επιτροπή να εξετάσει το ενδεχόμενο τροποποίησης του προσωρινού πλαισίου για τις κρατικές ενισχύσεις που εγκρίθηκε τον Μάρτιο του 2020, προκειμένου να έχουν τα κράτη μέλη πλήρη ευελιξία στο πλαίσιο των κανόνων για τις κρατικές ενισχύσεις προς στήριξη της οικονομίας· 39. τονίζει ότι τα ληφθέντα στο πλαίσιο της νόσου COVID-19 έκτακτα μέτρα αγροτικής ανάπτυξης θα πρέπει να επεκταθούν ώστε να αντιμετωπιστούν τα συνεχιζόμενα προβλήματα ρευστότητας που θέτουν σε κίνδυνο τη βιωσιμότητα των γεωργικών δραστηριοτήτων και τις μικρές επιχειρήσεις που δραστηριοποιούνται στη μεταποίηση, την εμπορία ή την ανάπτυξη γεωργικών προϊόντων· 40.
πιστεύει ότι θα πρέπει να ληφθούν μέτρα για να εξασφαλιστεί μεγαλύτερη ευελιξία στις εισαγωγές κρίσιμων βασικών προϊόντων (ιδίως σιτηρών, σπόρων σόγιας και λιπασμάτων) από τρίτες χώρες, χωρίς να υπονομεύονται τα πρότυπα της ΕΕ· 41.
επαναλαμβάνει τις δεσμεύσεις του για βιωσιμότητα και ασφάλεια των τροφίμων και τονίζει ότι όλα τα τρόφιμα και οι ζωοτροφές που εισάγονται πρέπει να τηρούν τα πρότυπα της ΕΕ για τη βιωσιμότητα και την ασφάλεια των τροφίμων, συμπεριλαμβανομένων των ανώτατων ορίων καταλοίπων φυτοφαρμάκων και αντιμικροβιακών· καταγγέλλει κάθε πρόταση εργαλειοποίησης των σημερινών κρίσεων με σκοπό την αποδυνάμωση αυτών των απαιτήσεων και δεσμεύσεων· 42. καλεί την Επιτροπή, ειδικότερα, να στηρίξει τις τομεακές οργανώσεις, προκειμένου να εξασφαλιστούν νέες αγορές εισαγωγών που θα εγγυώνται τον εφοδιασμό τροφίμων και τις γεωργικές εισροές, ιδίως για το ζωικό κεφάλαιο, και έτσι να μην τεθεί σε κίνδυνο η επισιτιστική ασφάλεια στην Ευρώπη· 43. καλεί το Συμβούλιο και την Επιτροπή να αποδεσμεύσουν επειγόντως το αποθεματικό κρίσεων, ύψους 479 εκατομμυ­ ρίων EUR, ώστε να στηριχθεί ο γεωργικός τομέας στην αντιμετώπιση των τρεχουσών προκλήσεων της αγοράς· σημειώνει, ωστόσο, ότι μόλις εξαντληθεί αυτό το αποθεματικό κρίσεων, δεν μπορεί να αναπληρωθεί με χρηματοδότηση από την ΚΓΠ· ζητεί, επομένως, να αποδεσμευθούν αμέσως πρόσθετα κονδύλια που θα είναι έτοιμα να κινητοποιηθούν σε περίπτωση εξάντλησης του αποθεματικού κρίσεων· 44. καλεί την Επιτροπή, εν όψει της έλλειψης πρωτεϊνούχων καλλιεργειών, να προτείνει μια ολοκληρωμένη ευρωπαϊκή στρατηγική για τις πρωτεΐνες, προκειμένου να αυξηθεί η ευρωπαϊκή παραγωγή πρωτεϊνών και να μειωθεί η εξάρτηση της ΕΕ από τρίτες χώρες εν προκειμένω·
(7)
ΕΕ L 347 της 20.12.2013, σ.
671.